العيالات الحاملات كيكون ممنوع عليهم يشربو الخمر أو يكميو كارو والحشيش، وحاليا كشفات دراسة جديدة أن إلى كان الراجل كيكمي الحشيش مرة في السيمانة يقدر يعرض حياتها وحياة الجنين للخطر ويطيح ليها. الدراسة لي نشراتها صحيفة “ديلي ميل البريطانية” اكدات أن الرجال لي مبليين بالحشيش خاص يحاولو يكميو أقل ملي تكون رفيقتهم حاملة باش الجنين يبقى في بلاصتو، لأن الحشيش والماريخوانا كيأثرو على الخصوبة ديال النساء وحتى عند الرجال بـ40 في المائة. وأكد العلماء أن المكونات لي كاينة فالحشيش مزيانة باش تعالج اضطرابات نوبات الصرع، وحتى مرضى الكونصير لي كيتعالج بحصص الشيميو، وقالو أن هاد الناس ملي كيكميو الحشيش كيتكالماو وماكتبقاش كتجيهم الردة وكتحسن الشهية ديالهم. وحذرات الكلية الأمريكية ديال أمراض النساء أن الحشيش كيأثر مباشرة على نمو دماغ الطفل، وقالت ان لي بغات تحمل تقطع الحشيش هو الأول. 
دراسة: الرجال لي كيكميو الحشيش كيعرضو عيالاتهم الحاملات للاجهاض